ЗАПИСНИК
Са XXVIII седнице Изборне комисије општине Сокобања одржане дана 08.12.2023. године у сали СО Сокобања са почетком у 17,15 часова.
Седници присуствују: председница Александра Марковић, заменик председника Никола Николић и чланови:, Душан Милетић, Александар Мијајловић, Зоран Шујица, Срђан Анђелковић, Никола Милић, заменици чланова, Богданић Драган, Стефан Вукић, Витомир Крстић, Миловановић Радомир,  Марија Милановић и Тања Алковић.
Седници не присуствује члан Ђокић Саша  , који су оправдано одсутни.
Седници присуствују и чланови проширеног  састава за избор одборника Скупштине општине Сокобања: Исидор Крстић, Славица Миловановић,Тања Алексић-Масловарић, Предраг Стевановић, Милан Гавриловић као и заменик  члана Крстивоје Милановић,. Бојан Васић, Влатко Ловренчић,  Драгана Лукић и  Живота Марјановић.
Седници присуствује Бојана Ћирић секретар, и Милена Раденковић-Гаћеша, заменик секретара комисије која води записник.
Седницу је отворила и њеним радом руководила председница комисије Александра Марковић, која је утврдила да постоји кворум за пуноважан рад и одлучивање.
Председник комисије предложила је, а комисија једногласно усвојила са дванаест (12) -ЗА следећи
ДНЕВНИ РЕД
1. Разматрање и усвајање  Одлуке о коначном изгледу образаца, датуму штампања, паковања и предаје  изборног материјала, начину транспорта и руковања гласачким листићима и осталим изборним материјалом за изборе за одборнике Скупштине општине  Сокобања расписане за 17. децембар 2023. године
2. Разматрање и усвајање  Одлуке о обрасцима за евиденцију и извештај о примопредаји записника о раду бирачких одбора за спровођење избора за одборнике Скупштине општине Сокобања расписаним за 17. децембар 2023. године
3. Разматрање и усвајање  Закључка одређивању лица завршење послова  статистичке обраде  података на изборима за одборнике Скупштине општине Сокобања.
ТОК СЕДНИЦЕ
1. Након усвајања дневног реда председник комисије је ставила је на разматрање нацрт Одлуке о коначном изгледу образаца, датуму штампања, паковања и предаје  изборног материјала, начину транспорта и руковања гласачким листићима и осталим изборним материјалом за изборе за одборнике Скупштине општине  Сокобања расписане за 17. децембар 2023. године, као и нацрт дописа представницима проглашених изборних листи и нацрт дописа којим се обавештава надлежна  полицијска станица о врмену и месту штампања изборног материјала.   Комисија је након разматрања нацрта одлуке и без дискусије, једногласно усвојила са дванаест  (12) „ЗА“ у 17:32 часова.
Отправак одлуке представља саставни део записника. 
2. Након тога прешло се на 2. тачку дневног реда и председник комисије је ставила на разматрање нацрт Одлуке о обрасцима за евиденцију и извештај о примопредаји записника о раду бирачких одбора за спровођење избора за одборнике Скупштине општине Сокобања расписаним за 17. децембар 2023. године. Комисија након разматрања нацрта одлуке и образаца без предлога за измену и допуну,  једногласно усвојила са дванаест  (12) „ЗА“ у 17:33 часова.
Отправак одлуке представља саставни део записника. 
3. Председник комисије је ставила на разматрање нацрт Закључка којим се одређује да ће послове статистичке обраде података на изборима за одборнике Скупштине општине Сокобања вршити лице запослено у Општинској управи општине Сокобања, а које ће одредити Начелник Општинске управе општине Сокобања посебним актом. Комисија је након разматрања нацрта, без дискусије једногласно усвојила са дванаест  (12) „ЗА“ у 17:35 часова.
Отправак закључка представља саставни део записника. 
Након исцрпљеног дневног реда председница комисије је ради организовања превоза и утврђивања тачног броја лица за које је потребно обезбедити превоз на дан штапања изборног материјала упитала присутне који чланови комисије су заинтересовани да присуствују штампању материја у понедељак дана 11.12.2023. године и на основу тога сачињен је списак чланова односно заменика чланова који ће присуствовати штампању изборног материјала и то: Зоран Шујица, Славица Миловановић, Предраг Стевановић, Живота Марјановић, Тања Алексић – Масловарић, Стефан Вукић, као председник , заменик председника, секретар и заменик секретара комисије. 
Завршено у 17:37 часова
ЗАПИСНИК ВОДИЛА


       
                         ПРЕДСЕДНИК
Милена Раденковић-Гаћеша, зам. секретар                                    Александра Марковић             
